ໜຶ່ງປີຜ່ານໄປ ນາຍພົນ ປຣະຢຸດ ຈັນໂອຊາ ຍັງກຳອຳນາດ ຢູ່ໃນປະເທດໄທ
ນັບແຕ່ກໍ່ລັດຖະປະຫານ ເມື່ອໜຶ່ງປີກ່ອນ ຄືໃນວັນທີ 22 ພຶດສະພາ 2014 ນັ້ນ ນາຍພົນ ປຣະຢຸດ ໄດ້ລາອອກຈາກກອງທັບ ແຕ່ກໍຍັງເປັນຜູ້ ທີ່ກຳອຳນາດສູງສຸດ ຢູ່ໃນປະເທດໄທ.
ວັນສຸກມື້ນີ້ ເປັນວັນຂີດໝາຍຄົບຮອບ 1 ປີ ນັບຕັ້ງແຕ່ຫົວໜ້າ ກອງທັບໄທ ຍຶດເອົາອຳນາດ ອັນເປັນຄັ້ງຫຼ້າສຸດໃນການກໍ່ລັດ ຖະປະຫານຕິດຕໍ່ກັນມາຫຼາຍບັ້ນຂອງພວກທະຫານ ເພື່ອໂຄ່ນ ລົ້ມລັດຖະບານທີ່ປະຊາຊົນເລືອກຕັ້ງຂຶ້ນມານັ້ນ ດັ່ງທີ່ Steve Herman ນັກຂ່າວວີໂອເອ ລາຍງານມາຈາກບາງກອກນັ້ນ ປາກົດວ່າ ພວກນາຍພົນທະຫານ ທີ່ຄອບງຳລັດຖະບານໄທ ຢູ່ນັ້ນ ບໍ່ມີທ່າທີຟ້າວຟັ່ງ ທີ່ຈະມອບອຳນາດຄືນໃຫ້ຝ່າຍພົນລະ ເຮືອນແຕ່ຢ່າງໃດ ດາລາມີລາຍລະອຽດມາສະເໜີທ່ານ ໃນຮອບໜຶ່ງປີທີ່ຜ່ານມານີ້ ນາຍພົນເອກ ປຣະຢຸດ ຈັນໂອຊາ ແມ່ນເປັນຜູ້ທີ່ຄວບຄຸມອຳ ນາດປົກຄອງຢູ່ໃນປະເທດໄທ ຫລັງຈາກໄດ້ກໍ່ລັດຖະປະຫານຂຶ້ນໂດຍປາດສະຈາກການ ນອງເລືອດ ໃນວັນທີ 22 ພຶດສະພາ ປີ 2014 ນັ້ນ ທ່ານໄດ້ຖືກແຕ່ງຕັ້ງໃຫ້ເປັນນາຍົກລັດ ຖະມົນຕີ ໂດຍສະພານິຕິບັນຍັດທີ່ຄອບງຳ ໂດຍຜູ້ແທນທີ່ທາງກອງທັບເລືອກເອົາ ທ່ານ ໄດ້ປະກາດຍົກເລີກ ການໃຊ້ກົດໄອຍະການເສິກ ຫວ່າງໄວໆມານີ້ ແຕ່ກໍມີກົດໝາຍອື່ນໆ ທີ່ຍັງຈຳກັດຮັດແຄບເສລີພາບ ຂອງພົນລະເມືອງຢູ່ ພົນຕີ ວີຣາຊົນ ສຸຄົນປະຕິພັກ ໂຄສົກອຳນາດປົກຄອງທະຫານ ຍອມຮັບວ່າ ບໍ່ໄດ້ມີການ ປ່ຽນແປງຫຍັງຫຼາຍ ແຕ່ວ່າ ນາຍພົນວີຣະຊົນ ກ່າວວ່າ ບາງກອກ ເວລານີ້ ແມ່ນຢູ່ໃນສະພາບງຽບສະຫງົບ ບໍ່ມີລົດຖັງ ບໍ່ມີທະຫານລາດຕະເວນ ຢູ່ຕາມຖະໜົນຫົນທາງ ດັ່ງທີ່ໄດ້ເຫັນກັນ ຫຼັງຈາກການກໍ່ລັດຖະປະຫານ ຊຶ່ງໄດ້ມີຂຶ້ນຫຼັງ ຈາກສະພາບການປັ່ນປ່ວນທາງດ້ານການເມືອງ ທີ່ແກ່ຍາວເປັນເວລາຫລາຍເດືອນ ຊຶ່ງ ບາງຄັ້ງ ກໍເກີດຄວາມຮຸນແຮງນັ້ນ ແຕ່ພວກທີ່ຄັດຄ້ານລັດຖະບານທະຫານກ່າວວ່າ ນັ້ນມັນເປັນພາບລວງຕາ ທ່ານ Sean Boonpracong ອະດີດທີ່ປຶກສາດ້ານຄວາມ ໝັ້ນຄົງແຫ່ງຊາດ ກ່າວວ່າ ພວກປະຊາຊົນທີ່ທຸກຍາກໃນ ເຂດຊົນນະບົດ ທີ່ໄດ້ນຳເອົາພັກການເມືອງຕ່າງໆ ທີ່ໄດ້ຮັບ ການສະໜັບສະໜຸນຈາກອະດີດນາ ຍົກລັດຖະມົນຕີ ທັກສິນ ຊິນນະວັດ ຂຶ້ນມາຄອງອຳນາດ ໃນທຸກໆການເລືອກຕັ້ງ ນັບ ແຕ່ປີ 2001 ເປັນຕົ້ນມານັ້ນ ແມ່ນຈະບໍ່ຍອມປ່ອຍໃຫ້ຄວາມ ປະສົງທາງການເມືອງຂອງພວກເຂົາເຈົ້າ ຖືກຕັດອອກໄປ ທ່ານ Sean Boonpracong ກ່າວວ່າ ມີພາກສ່ວນທີ່ສຳຄັນຫລາຍອັນນຶ່ງ ທີ່ປາກົດວ່າ ພວກນາຍພົນທະຫານແລະຕຳຫຼວດ ບໍ່ສາ ມາດຄວບຄຸມໃຫ້ເປັນໄປຕາມທີ່ຕ້ອງການໄດ້ ເຖິງແມ່ນໄດ້ມີການອອກຄຳສັ່ງຕ່າງໆທີ່ເຂັ້ມ ງວດ ຫຼືການຂົ່ມຂູ່ທີ່ຈະຄຸມຂັງ ກໍຕາມ ແລະສິ່ງນັ້ນ ກໍຄືເສດຖະກິດ ສະຖິຕິສະແດງໃຫ້ເຫັນ ວ່າ ເສດຖະກິດກຳລັງຕົກຕ່ຳລົງ ຍ້ອນການກໍ່ລັດຖະປະຫານນັ້ນ ທ່ານ Sean Boonpracong ກ່າວວ່າ ທາງນາຍພົນຕີ ວີຣະຊົນ ສຸຄົນປະຕິພັກ ໂຄສົກລັດຖະບານທະຫານ ມີຄຳຕອບດັ່ງນີ້: ພົນຕີ ວີຣະຊົນ ກ່າວວ່າ ເວລານີ້ ໄທກຳລັງພິຈະລະນາ ຮ່າງລັດຖະທຳມະນູນສະບັບໃໝ່ ທີ່ລະບຸວ່າ ພວກຄົນທີ່ຈະປົກຄອງປະເທດໄທນັ້ນ ຈະຕ້ອງເປັນຄົນທີ່ມີ “ສິນລະທຳດີ” ເທົ່ານັ້ນ ບັນດາຜູ້ວິຈານກ່າວ ວ່າ ໃນບັ້ນສຸດທ້າຍແລ້ວ ພວກນາຍພົນ ແລະພວກສະມາຊິກທີ່ຖືກຄັດເລືອກເອົາ ຂອງຊົນ ຊັ້ນຫົວກະທິທີ່ປົກຄອງປະເທດນັ້ນ ກໍແມ່ນຈະເປັນຜູ້ຕັດສິນເອງວ່າ ຜູ້ໃດຈະຜ່ານການທົດ ສອບດ້ານສີນລະທຳອັນນັ້ນ ຊຶ່ງຈະເປັນການປ່ອຍໃຫ້ພວກເຂົາເຈົ້າໄດ້ກຳອຳນາດສືບຕໍ່ໄປ ເວລາໃດທີ່ຝ່າຍທະຫານຜ່ອນ ຄາຍການກຳອຳນາດຂອງຕົນລົງ DATE: 05/19/2015 Junta spokesman, Army Major General Weerachon Sukhondhapatipak, acknowledges nothing has changed much ((MAJ GEN WEERACHON SUKHONDHAPATIPAK, THAI JUNTA SPOKESMAN (male in English) )) ((MAJ GEN WEERACHON SUKHONDHAPATIPAK, JUNTA SPOKESMAN (male in English) )) ((STEVE HERMAN, VOA NEWS, BANGKOK))